Na temelju članka 277. stavak 2. Zakona o trgovačkim društvima, te članka 41. Statuta trgovačkog društva HTP OREBIĆ d.d. od 23.06.2014.g., Direktor Društva saziva i poziva sve dioničare na

REDOVNU GLAVNU SKUŠTINU

HTP OREBIĆ d.d. Orebić

1. Redovna Glavna skupština Društva održat će se u Orebiću 20.lipnja 2018.g.(srijeda) u hotelu Bellevue s početkom u 10:00 sati.
2. Za Redovnu glavnu Skupštinu Društva je utvrđen slijedeći

**D N E V N I R E D**

1. Otvaranje Redovne glavne skupštine, utvrđenje broja nazočnih dioničara i njihovih punomoćnika te izbor brojača glasova.
2. Izvješće Uprave Društva o poslovanju i stanju Društva za 2017.g.
3. Izvješće Nadzornog odbora o obavljenom nadzoru poslovanja Društva za 2017.g
4. Izvješće revizora Društva o obavljenoj reviziji temeljnih financijskih izvješća za 2017.g.
5. Donošenje Odluke o temeljnim financijskim izvješćima za 2017.g.
6. Donošenje Odluke o uporabi dobiti ostvarene u poslovanju 2017.g.
7. Donošenje Odluke o davanju razrješnice Upravi društva za poslovnu godinu 2017.g.
8. Donošenje Odluke o davanju razrješnice Predsjedniku i članovima Nadzornog odbora Društva za poslovnu godinu 2017.g.
9. Donošenje Odluke o imenovanju revizora za reviziju financijskih izvješća Društva u 2018.g.
10. Donošenje Odluke o opozivu članova Nadzornog odbora zbog isteka mandata.
11. Donošenje Odluke o izboru članova nadzornog odbora.

1. Na temelju članka 280. stavak 3.i 4. ZTD-a Uprava i Nadzorni odbor Društva, a Nadzorni odbor po onim točkama dnevnog reda po kojima je zakonom ovlašten predlažu Glavnoj skupštini Društva donošenje slijedećih odluke:
2. Za brojača glasova bira se Ana Arambašić.
3. Usvaja se izvješće Uprave Društva o stanju i poslovanju Društva za 2017.g.
4. Usvaja se izvješće Nadzornog odbora o obavljenom nadzoru nad poslovanjem Društva za 2017.g.
5. Usvaja se izvješće revizora o obavljenoj reviziji financijskih izvješća Društva za 2017.g.
6. Utvrđuju se godišnji financijski izvještaji Društva za 2017.g. i to: bilanca, račun dobiti i gubitka, izvješće o novčanom toku, izvješće o promjenama kapitala i bilješke uz financijska izvješća

AD.6. Donesena je Odluka o uporabi dobiti:

**I.**

Utvrđuje se da je HTP OREBIĆ d.d. u godini koja je završila 31.prosinca 2017.g. ostvario dobit (poslije oporezivanja ) u iznosu od 2.209.938,28 kuna.

II.

Ostvarena dobit HTP OREBIĆ d.d. utvrđena u točki 1. ove odluke uporabit će se za pokriće gubitka prenesenog iz ranijih godina u iznosu od 271.249,16 kuna

III.

Neto dobit u iznosu 1.938.689,12 kuna rasporedit će se u:

- zakonske rezerve 5% u iznosu od 96.934,46 kuna

- zadržanu dobit u iznosu od 1.841.754,66 kuna

Ad.7 Daje se razrješnica Upravi za vođenje poslova Društva u 2017. godini.

AD.8 Daje se razrješnica Predsjedniku i članovima Nadzornog odbora za obavljeni nadzor u 2017. g.

AD.9. Za reviziju financijskih izvješća Društva za 2018.g. imenuje se revizorska kuća

 PriceWaterhouseCoopers d.o.o.

AD 10. Donesena je Odluka o opozivu članova Nadzornog odbora

I.

Opozivaju su zbog isteka mandata slijedeći članovi Nadzornog odbora:

1. mr.sc. Dušan Banović, dipl.oec. iz Zagreba , Ogrizovićeva 40. OIB: 79268013017

2. Tomislav Tičić iz Zagreba, Dobriše Cesarića 65, OIB: 42088702258

3. Gordan Bažulić iz Zagreba, Galovićeva 12, OIB: 91628650789

II.

Ova Odluka stupa na snagu danom donošenja.

AD.11. Donesena je Odluka o izboru članova Nadzornog

I.

Za nove članove Nadzornog odbora Društva s početkom mandata od dana izbora na glavnoj skupštini Društva biraju se:

1. mr.sc. Dušan Banović, dipl.oec. iz Zagreba , Ilica 186, OIB: 79268013017

2. Tomislav Tičić iz Zagreba, Dobriše Cesarića 65, OIB: 42088702258

II.

Mandat novoizabranih članova Nadzornog odbora Društva traje 4 godine od dana izbora.

III.

Uprava Društva dužna je poduzeti sve radnje vezane za provođenje ovih odluka u sudskom registru nadležnog trgovačkog suda.

**VAŽNE OBAVIJESTI U SVEZI PRIJAVOM I SUDJELOVANJEM NA REDOVNOJ GLAVNOJ SKUPŠTINI.**

Pozivaju se dioničari da sudjeluju u radu Redovne glavne skupštine Društva.

Temeljni kapital Društva iznosi 47.582.000,00 kuna, podijeljen na 475.820 redovnih dionica koje glase na ime, svaka u nominalnom iznosu od 100,00 kuna.

Svaka redovna dionica daje pravo na jedan glas na Redovnoj glavnoj skupštini Društva .

Društvo nema vlastite (trezorske) dionice.

**Postupak prijave /glasovanja neposredno ili preko opunomoćenika**

Pravo sudjelovanja u radu i odlučivanju na Redovnoj glavnoj skupštini imaju svi dioničari koji su kao takvi upisani u Središnje klirinško depozitarno društvo d.d. najkasnije 6(šest) dana prije održavanja Redovne glavne skupštine i koji svoje sudjelovanje na Redovnoj glavnoj skupštini društva prijave u Upravu društva pisanim putem, preporučenom poštom na adresu HTP OREBIĆ d.d. , Orebić, Šetalište kralja Petra Krešimira IV br. 29 ili prijavu predaju osobno uz predočenje važeće identifikacijske isprave u pravnu službu Društva najkasnije 6(šest) dana prije održavanja Redovne glavne skupštine.

Pravo glasovanja ostvaruje se neposredno ili putem ovlaštenog opunomoćenika.

U prijavi da bi bila valjana potrebno je navesti, odnosno priložiti:

1. dioničar-fizičke osobe:

-ime, prezime, prebivalište, OIB, broj identifikacijskog dokumenta, broj dionica-broj glasova na Redovnoj glavnoj skupštini

 b) dioničar-pravna osoba

 - tvrtka, odnosno naziv pravne osobe, sjedište, OIB, broj dionica-broj glasova na Redovnoj

 glavnoj skupštini,

- presliku izvatka iz Sudskog registra ili drugog registra o upisu osobe ovlaštene za zastupanje

 te pravne osobe ne stariji od 30 dana,

 -punomoć za zastupanje opunomoćenika pravne osobe (ako pravnu osobu ne zastupa osoba

 ovlaštena za zastupanje prema odredbama Zakona).

Punomoć mora sadržavati osobne podatke dioničara koji daju punomoć, broj dionica, odnosno glasova, ovlaštenje opunomoćenika da sudjeluje u radu Redovne glavne skupštine i glasuje te datum davanja i vrijeme važenja punomoći.

Preporuča se korištenje obrazaca prijave za sudjelovanje na Redovnoj glavnoj skupštini i punomoći, koji se mogu dobiti u poslovnim prostorijama Društva u Orebiću, Šetalište kralja Petra Krešimira IV br. 29, a objavljeni su i na Internet stranicama Društva www.orebic-hotels.hr

Materijali za Redovnu glavnu skupštinu, koji služe kao podloga za donošenje objavljenih odluka, biti će od dana objave poziva za Redovnu glavnu skupštinu do dana održavanja Redovne glavne skupštine dostupni dioničarima na uvid u radnom vremenu od 9 do 12 satu u prostorijama Društva.

Evidentiranje osoba ovlaštenih za sudjelovanje u radu Redovne glavne skupštine započet će 60 minuta prije početka Redovne glavne skupštine radi pravodobne izrade Popisa nazočnih dioničara i opunomoćenika dioničara. Prilikom evidentiranja dioničari i /ili njihovi opunomoćenici moraju se legitimirati valjanim dokumentima za utvrđivanje identiteta (osobna iskaznica ili putovnica) te za utvrđivanje svojstva opunomoćenika dioničara, kao i za utvrđivanje svojstva zakonskog zastupnika pravne osobe (punomoć za zastupanje na Redovnoj glavnoj skupštini, izvod iz sudskog registra za dioničare pravne osobe).

**Uvrštenje novih predmeta na dnevni red**

Ako dioničari koji zajedno imaju 5% temeljnog kapitala Društva nakon što je sazvana Redovna glavna skupština zahtijevaju da se neki predmet stavi na dnevni red Redovne glavne skupštine i da se objavi, uz svaki novi predmet na dnevnom redu mora se dati obrazloženje i prijedlog odluke.

Zahtjev za stavljanje nekog predmeta na dnevni red, Društvo mora primiti u roku od 10 dana nakon što je objavljeno sazivanje Redovne glavne skupštine. U taj se rok ne uračunava dan prispijeća zahtjev Društvu.

**Protuprijedlozi dioničara**

Protuprijedlozi dioničara prijedlogu odluke koji je dala Uprava i/ili Nadzorni odbor o nekoj točki dnevnog reda, s navođenjem njihovih imena i prezimena, obrazloženja i eventualnog stava Uprave, moraju biti dostupni osobama navedenim u članku 281. stavak 1. do 3. Zakona o trgovačkim društvima pod tamo navedenim pretpostavkama, ako dioničar najmanje 14 dana prije održavanja Redovne glavne skupštine dostavi Društvu svoj prijedlog na slijedeću adresu: HTP OREBIĆ d.d. , Šetalište kralja Petra Krešimira IV br. 29, Orebić.

Dan prispijeća protuprijedloga Društvu ne računa se u ovaj rok od 14 dana.

Ako se dioničar ne koristi ovim pravom, to nema za posljedicu gubitak prava na stavljanje protuprijedloga na Redovnoj glavnoj skupštini. Navedeno se na odgovarajući način primjenjuje i na stavljanje prijedloga dioničara o izboru članova Nadzornog odbora i imenovanju revizora Društva. Ovaj prijedlog ne mora biti obrazložen.

**Pravo na obaviještenost o poslovima Društva**

Dioničari imaju pravo zatražiti na Redovnoj glavnoj skupštini obavještenja o poslovima Društva ako je to potrebno za prosudbu pitanja koja se na dnevnom redu sukladno članku 287. Zakona o trgovačkim društvima.

**Izostanak kvoruma/nova sjednica Skupštine**

Ako na sazvanoj Redovnoj glavnoj skupštini ne bude kvorum za donošenje odluka utvrđenog Statutom , početak Redovne glavne skupštine će se odgoditi 30 minuta.

Ako ni nakon isteka tog vremena ne bude postignut kvorum, iduća sjednica Redovne glavne skupštine održat će se 27. lipnja 2018.g. u isto vrijeme, na istom mjestu, s istim dnevnim redom, s tim da će se na istoj Redovnoj glavnoj skupštini sve odluke moći pravovaljano donositi bez obzira na broj nazočnih dioničara.

HTP OREBIĆ d.d.

\_\_\_\_\_\_\_\_\_\_\_\_\_\_\_\_

Direktor, Dragutin Cvitanović